Måsøya

Måsøya (nordsamisk: Muosáidsuolu, kvensk: Moseija) er ei øy og fra gammelt av tidligere kommunesenter i Måsøy kommune i Finnmark. Måsøya ligger øst for Havøysund og vest for Magerøya.

På Måsøya ligger fiskeværet Måsøy, med i underkant av 40 innbyggere. Øya var i tidligere tider kommunesenter, og den ga navnet til Måsøy kommune. Salmedikter Magnus Brostrup Landstad ble født på Måsøya. En villreinstamme på rundt 40 dyr holder til på øya. Tidligere var det også beboelse i Roren, Skjåvika og Larsvika, men nå bor det folk kun i Østervågen og Vestervågen. Hovednæringen på øya er fiskeri. I Østervågen finnes hurtigbåtkai og butikk med post i butikk. Grunnskole var det fram til 2016.

Det er hurtigbåtforbindelse fra Måsøya til kommunesenteret Havøysund og nærmeste by Hammerfest.

 Referanser 

Eksterne lenker
 Måsøy kommune: Måsøya
 Herresalongen: Et glimt av midnattssol

Kategori:Øyer i Måsøy
Kategori:Fiskevær i Finnmark
Kategori:Bosetninger i Måsøy